Fostul deputat PSD Viorel Hrebenciuc a fost condamnat la trei ani de închisoare cu executare.
Viorel Hrebenciuc, condamnat la 3 ani de închisoare cu executare. Fostul deputat PSD a fost condamnat în dosarul Giga TV, pentru trafic de influență. Decizia Curții de Apel București este definitivă.
Fostul deputat PSD, Viorel Hrebenciuc, a fost condamnat, marți, la 3 ani de închisoare cu executare în dosarul Giga TV, pentru trafic de influență. Decizia Curții de Apel București este definitivăMagistrații Curții de Apel București au decis, marți, să respingă ca nefondate apelurile declarate de inculpaţi Laura Corina Georgescu, Viorel Hrebenciuc, Gheorghe Ştefan.Pedeapsa aplicată pe fond pentru Gheorghe Ştefan a fost majorată de la 3 ani şi 9 luni închisoare la 4 ani şi 6 luni închisoare.În privința Narcisei Clementina Iorga, instanța a dispus suspendarea sub supraveghere a executării pedepsei de 3 ani închisoare pe durata unui termen de încercare de 5 ani.Laura Georgescu, fosta șefă a CNA, a fost condamnată la 4 ani și 4 luni de închisoare.În același dosar, Giga TV, fostul deptuat Viorel Hrebeciuc a fost condamnat la 3 ani de închisoare cu executare.Decizia pronunțată de Curtea de Apel București este definitivă.Viorel Hrebenciuc a fost cercetat pentru că, susţineau anchetatorii la momentul trimiterii în judecată, acesta s-a implicat spre a determina funcţionari din CNA pentru ca această instituţie să revină asupra deciziei de retragere a licenţei postului Giga TV – controlat de primarul din Piatra Neamţ, Gheorghe Ştefan. Narcisa Iorga a fost urmărită urmărită penal de procurorii anticorupţie pentru că i-ar fi sugerat primarului din Piatra-Neamţ, Gheorghe Ştefan, în ce mod se poate redobândi licenţa şi la cine să apeleze pentru asta, nominalizându-l pe deputatul Viorel Hrebenciuc. Potrivit DNA, ca urmare a indicaţiilor primite de la Narcisa Iorga, "persoana respectivă i-a solicitat sprijin deputatului Hrebenciuc Viorel, astfel încât acesta să se implice nemijlocit în realizarea de demersuri pentru a determina funcţionari din cadrul Consiliului Naţional al Audiovizualului (C.N.A) ca instituţia ce reprezintă singurul organ de reglementare în domeniul audiovizualului să revină asupra deciziei prin care a fost retrasă licenţa pentru postul de televiziune respectiv". Procurorii anticorupţie susţin că Viorel Hrebenciuc – deputat şi membru al Comitetului Executiv Naţional al PSD -, la cererea lui Gheorghe Ştefan, s-a implicat nemijlocit în realizarea de demersuri pentru a determina funcţionari din cadrul CNA ca instituţia să revină asupra unei decizii prin care a fost retrasă licenţa pentru postul Giga TV.